20 Май 2020, 15:05 3003
Чрез този механизъм на фирми, които са затруднени да обслужват задълженията си към бюджета и имат наложен от НАП запор на банкови сметки, се разрешава с част от постъпленията по тях, да извършват неотложни плащания, като заплати на персонала, плащания към доставчици и други подобни, а друга част отиват за погасяване на данъци и осигурителни вноски, посочват от приходната агенция.
"В периода на извънредното положение публичните изпълнители работиха гъвкаво и с пълно разбиране за сложната икономическа ситуация, в която се намира бизнесът. Правим всичко възможно и в момента действаме партньорски, като виждаме добросъвестно поведение при преобладаващата част от търговците в страната", каза директорът на дирекция "Събиране " в НАП Боряна Жилова.
Подробна информация за данъчните и осигурителни правила по време на извънредната епидемична обстановка е достъпна в специална рубрика на сайта на НАП.